stanford-oval/wikipedia huggingface dataset:
המופע של שאפל
דחיות של עונה 3 > 2006

ב-24 בינואר 2006, התוכנית עלתה בבכורה לא מצונזרת ברשת FX של בריטניה, החל מהעונה השנייה. הפרק הראשון הציג את מערכון "הילוך איטי" ("Slow Motion"), אחד המפורסמים בבריטניה, שזכה לפופולריות באינטרנט. הוא התקבל היטב על ידי המבקרים, כאשר מבקר הטלוויזיה הבוטה גארי נייסמית' הכריז על כך, "הקטע הטוב ביותר בטלוויזיה שראיתי כל השנה".
ב-3 בפברואר 2006, ערך שאפל את ריאיון הטלוויזיה הראשון שלו מאז הפסקת ההפקה של העונה השלישית, בתוכניתה של אופרה וינפרי. הוא הצהיר ששחיקה, איבוד השליטה היצירתית שלו וסביבת עבודה לא נוחה, היו חלק מהסיבות שהוא עזב את התוכנית. בנוסף, הצהיר שהוא יהיה פתוח להפקת מה שנשאר מהעונה השלישית (ואולי עונה רביעית) רק אם דרישותיו ייענו, אחת מהן הייתה להבטיח שמחצית מההכנסות ממכירות ה-DVD העתידיות של התוכנית יועברו לצדקה. שאפל טען שאם רשת קומדי סנטרל תשדר את הפרקים שלא שודרו, התוכנית תסתיים. לאחר ההכרזה הזו, קומדי סנטרל הפסיקה לפרסם את יציאת העונה השלישית לתקופה מסוימת.
דחיות של עונה 3 > 2006 > הפרקים האבודים

באפריל, הרשת סיימה את הפקת העונה השלישית, והקליטה את קטעי הקהל של האולפן החי לשלושה פרקים. במקום שאפל, הפרקים האחרונים היו בהנחיית הכוכבים הקבועים צ'ארלי מרפי ודונל רולינגס. הם פורסמו בתור "הפרקים האבודים", ושודרו החל מ-9 ביולי 2006. הפרק השלישי והאחרון שודר ב-23 ביולי 2006. אוסף ה-DVD של הפרקים האבודים יצא ב-25 ביולי 2006.
כשנשאל אם הוא חש אשם על כך שהמשיך עם הפרקים האבודים ללא שאפל, ענה רולינגס: "אני אדם נאמן, אבל אני יודע שכאיש מקצוע, אני חייב להמשיך את הקריירה שלי, והרגשתי שזו הזדמנות עבורי, שאנשים יראו מה אני עושה כמצחיק... בלי לדעת מה האג'נדה של דייב שאפל, הסיבות שבגללן הוא עזב, בלי שום תקשורת שאומרת, 'היי חבר'ה, אני מרגיש ככה וככה. אני מעדיף שלא תהיו חלק מהתהליך הזה'. לו הייתה לי שיחה כזו עם דייב אז יש אפשרות שהייתי שוקל מחדש את האירוח".
יציאה לאור > שידורים

שידורים חוזרים שודרו לעיתים קרובות בקומדי סנטרל וב-VH1 בארצות הברית. התוכנית משודרת גם ברחבי העולם, עם פרקים משודרים ב-MTV בגרמניה, קומדי סנטרל בברזיל, The Comedy Network ו-MuchMusic בקנדה, SBS,‏ NITV, ערוץ הקומדיה ו-7mate באוסטרליה, ו-FX בבריטניה.
יציאה לאור > שירותי סטרימינג

התוכנית זמינה לסטרימינג באפליקציית ובאתר קומדי סנטרל. התוכנית זמינה לסטרימינג גם ב-פרמאונט+, נטפליקס ו-HBO Max. ניתן לשכור אותה באופן דיגיטלי עם ספריות ציבוריות נבחרות בארצות הברית דרך Hoopla.
ב-1 בנובמבר 2020, התוכנית הפכה זמינה לסטרימינג בנטפליקס וב-HBO Max. עם זאת, פחות מחודשיים לאחר מכן, התוכנית הוסרה משני השירותים בעקבות טענתו של שאפל בנוגע לחוסר התמלוגים שלו מהתוכנית במהלך הופעתו בסאטרדיי נייט לייב. ב-11 בפברואר 2021, שאפל הודיע שהוא ניהל משא ומתן מחדש על העסקה שלו עם ViacomCBS, והתוכנית חזרה לשירותים למחרת. למרות העסקה המחודשת, עונה 3 ("הפרקים האבודים") לא פורסמו מחדש בנטפליקס, והיא גם הוסרה מפלטפורמות אחרות שבהן היא הייתה זמינה בעבר כמו Crave בקנדה.
יציאה לאור > מדיה ביתית

מארזי ה-DVD לעונות הראשונה והשנייה של התוכנית נמכרו בצורה יוצאת דופן מאז יציאתם לאור. החל משנת 2005, מארז ה-DVD של העונה הראשונה היה מארז תוכנית הטלוויזיה הנמכר ביותר בכל הזמנים, והביס תוכניות פופולריות אחרות כמו משפחת סימפסון (שהעונה הראשונה שלה החזיקה בשיא עד אז), אבא אמריקאי, איש משפחה, חברים וסיינפלד. לפי מאמר ב-USA Today, העונה הראשונה נמכרה ביותר משני מיליון עותקים.
אף על פי שה-DVD היו "לא מצונזרים", חלק מביצועי המוזיקה הוסרו עקב בעיות רישוי. בנוסף הספיישל "Music Jump-Off" שכלל את שאפל מבקר בתיכון הישן שלו, בית הספר לאמנויות על שם דיוק אלינגטון, בשילוב עם מערכונים והופעות מוזיקליות שלא שודרו בעבר, לא נכנס לאף אחת מחבילות ה-DVD.
ב-11 באוקטובר 2005, המחצית הראשונה של העונה הראשונה שוחררה ב-UMD.
ב-23 במאי 2006, העונה הראשונה בגרסה הלא מצונזרת הפכה לזמינה לרכישה בחנות האייטונס, וב-20 ביוני גם העונה השנייה בגרסה הלא מצונזרת הפכה זמינה באייטונס.
ב-5 ביוני 2007, רשת קומדי סנטרל הוציאה DVD אוסף בשם "The Best of Chappelle's Show" שמכיל 25 מהמערכונים הפופולריים ביותר בכל העונות.
ב-20 בנובמבר 2007, רשת קומדי סנטרל הוציאה מארז עם העונה הראשונה, העונה השנייה ו"הפרקים האבודים" בשם "Chappelle's Show – The Series Collection".
כל המארזים שוחררו על ידי Paramount Home Entertainment (תחת הבאנר של קומדי סנטרל).
יציאה לאור > מדיה ביתית > הוצאות ב-DVD

| שם ה-DVD | מספר פרקים | מידע נוסף | תאריך הוצאה |
| --- | --- | --- | --- |
| Season 1 Uncensored | 12 | המארז הכיל שני דיסקים, בהם 12 הפרקים של העונה הראשונה. בבונוס מוצגות סצנות שירדו בעריכה ופספוסים, סרט קצר של 20 דקות של פול מוני, פרשנות אודיו על חמישה פרקים ועל הסצנות שירדו בעריכה. | 24 בפברואר 2004 |
| Season 2 Uncensored | 13 | המארז הכיל שלושה דיסקים, בהם 13 הפרקים של העונה השנייה. בבונוס מוצגים קטעי סטנד-אפ חדשים של שאפל, הריאיון המלא של ריק ג'יימס, פספוסים וסצנות שירדו בעריכה. | 24 במאי 2005 |
| The Lost Episodes Uncensored | 3 | המארז הכיל דיסק אחד, בו שלושת הפרקים של העונה השלישית הלא גמורה. בבונוס מוצגים מערכונים שלא שודרו, דוקומנטרי על ההפקה של התוכנית, פרשנות אודיו של צ'ארלי מרפי, דונל רולינגס וניל ברנן, פספוסים וסצנות שירדו בעריכה. | 25 ביולי 2006 |
| The Best of Chappelle's Show Uncensored | אוסף | אוסף זה מכיל 25 מהמערכונים הפופולריים ביותר מכל העונות בגרסה הלא מצונזרת שלהם. | 5 ביוני 2007 |
| The Series Collection | 28 | כל הפרקים מהעונה הראשונה, השנייה ו"הפרקים האבודים" מהעונה השלישית. | 20 בנובמבר 2007 |
הערות שוליים

↑  The New Classics: TV באתר Entertainment Weekly.
↑  The Comedy of Dave Chappelle: Critical Essays K.A. Wisniewski (July 2, 2009).
↑  "Dave Chappelle lets rude crowd have it, sticks up for Cosby's comment". Carnes, Jim (June 18, 2004).
↑  Chappelle open to Comedy Central return October 14, 2007, at the Wayback Machine.
↑  ‘Chappelle’ yuks yanked for now Martin, Denise (May 4, 2005), Variety.
↑  Chappelle's Show: The Lost Episodes Dana Leahy (July 11, 2006), G4tv.com
↑  ‘Chappelle’s Show’ Removed From Netflix at Dave Chappelle’s Request Thorne, Will (November 24, 2020).
↑  Chappelle’s Show returns to Netflix now that Dave got paid Ricker, Thomas (February 12, 2021), The Verge.
↑  ‘Chappelle’s Show’ Returns to Netflix on Comedian’s Own Terms Ogihara, Jordan (February 12, 2021), MXDWN.
↑  Chappelle's Show – S1 DVD Passes The Simpsons  As #1 All-Time TV-DVD; Celebrates by Announcing Season 2! TVShowsOnDVD.com, July 8, 2007.
GDRN

| --- | --- |

 לידה:  8 בינואר 1996 (בת 29) רייקיאוויק, איסלנד 
 שם לידה:  Guðrún Ýr Eyfjörð Jóhannesdóttir 
 שם במה:  GDRN 
 מוקד פעילות:  איסלנד 
 מקום לימודים:  מכללת רייקיאוויק, Varmárskóli 
 סוגה:  R&B עכשווי 
 שפה מועדפת:  איסלנדית, אנגלית 
 פרופיל ב-IMDb
 
קיד'רון ייר אייפירד' יוהנסדוטיר (באיסלנדית: Guðrún Ýr Eyfjörð Jóhannesdóttir; נולדה ב-8 בינואר 1996) הידועה בשם הבמה: GDRN היא זמרת ושחקנית איסלנדית. היא שרה בעיקר בסגנון ג'אז-מושפע מפופ. היא זכתה בארבע מועמדויות בתוכנית פרסי המוזיקה של איסלנד לשנת 2018 (בנוסף לזמרת הפופ של השנה). היא אף הייתה מועמדת לפרס המוזיקה הנורדית לאותה שנה.
ביוגרפיה > ראשית חיים

יוהנסדוטיר נולדה ברייקיאוויק ועברה למוספלסבאיר בגיל ארבע.
ביוגרפיה > קריירת כדורגל

בגיל חמש, יוהנסדוטיר החלה לשחק כדורגל בליגת הילדים של מועדון ה-UMFA (איגוד הספורט של איסלנד). בגיל חמש עשרה עברה לשחק בליגת הנוער. ב-2011 היא סבלה מקרע ברצועה הצולבת ושנה לאחר מכן מקרע במיניסקוס. למרות הפציעות היא הספיקה לשחק 7 משחקים נוספים במשך עונות הבאות, אך בסופו של דבר הפציעות סיימו למעשה את הקריירה שלה לאחר עונת 2014. באפריל 2022, היא חתמה על חוזה של 3 שנים כדי להפוך לאחת מהספונסריות הראשיים של קבוצת הנשים של המועדון.
ביוגרפיה > קריירת מוזיקה

יוהנסדוטיר למדה לנגן על כינור למשך 11 שנים, ואחר כך גם פסנתר-ג'אז ושירה. היא הלכה לג'וניור קולג' של רייקיאוויק ללימודי רפואה, אך בסוף החלה ליצור מוזיקה בשנה האחרונה שלה בג'וניור קולג' והחליטה לעסוק בזה לאחר סיום הלימודים.
יוהנסדוטיר כותבת ומלחינה את שיריה בעצמה, אך את המוזיקה לאלבום הראשון שלה היא הפיקה יחד עם הזמרים טייטיר הלגי סקולאסון וביארקי סיגורד'סון. את השני הפיקה עם ארנאר אינגי אינגסון ומגנון יוהאן רגנרסון.
הלהיט הראשון שלה היה "Lætur mig" משנת 2018.
בשנת 2019, יוהנסדוטיר עלתה לכותרות כשהשתתפה בפסטיבל השנתי המפורסם Þjóðhátíð ונבחרה לאמנית של מוספלסבאיר לשנת 2019. באותה השנה היא אף לקחה חלק במחזה "Shakespeare in Love" שהוצג בתיאטרון הלאומי של איסלנד.
בשנת 2020 הוכרז שהיא לוהקה כשחקנית ראשית לסדרה האיסלנדית KATLA של שירות הסטרימינג נטפליקס, בבימויו של בלתזאר קורמקיר. שם היא מגלמת את דמותה של גרימה.
חיים אישיים

ב-26 ביולי נולד בנה הראשון.
דיסקוגרפיה

Hvað ef (2018)
GDRN (2020)
הערות שוליים

1 2 3  Ruth Örnólfs (9 April 2019). "Henti mér út í djúpu laugina". Mosfellingur (באיסלנדית)
1 2 3  "Ný plata frá GDRN". Fréttablaðið. (באיסלנדית)
↑  GDRN fékk flest verðlaun. Fréttablaðið. (באיסלנדית)
↑  Foreldrarnir sögðu frekar tónlist en læknisfræði. (באיסלנדית)
↑  úlía Margrét Einarsdóttir; Matthías Már Magnússon (9 October 2021). "Eftir aðgerðina „þá var þetta svolítið búið".
↑  Aron Guðmundsson (7 April 2022). "GDRN og Afturelding gera þriggja ára samning". Fréttablaðið. (באיסלנדית)
1 2  GDRN: „Mikil­vægt í þessum bransa að hlusta á sjálfan sig“. (באיסלנדית)
↑  [Bergsteinn Sigurðsson (22 March 2019). "GDRN breytir strákaklúbbnum". (באיסלנדית)
1 2  GDRN er bæjar­lista­maður Mos­fells­bæjar 2019.
↑  Af ung­linga­land­s­móti á stóra sviðið í Eyjum.
↑  Léttur og ljúfur Shakespeare.
↑  NETFLIX ANNOUNCING THE CAST OF ICELANDIC SERIES KATLA - BY ACCLAIMED DIRECTOR BALTASAR KORMAKUR.
| --- | --- |
בקרת זהויות :  BnF: cb17949220v (data)  ISNI: 0000 0004 8385 6815  MusicBrainz: db26d74a-7f60-467e-a3e8-312402b80f1f  VIAF: 7257158982608156190002   WorldCat (עם VIAF): 7257158982608156190002
הערפילאים

| --- | --- |

כריכת הספר הראשון בסדרה, הערפילאים (האימפריה האחרונה)
 
 ספרי הסדרה
 העידן הראשון: הערפילאים (האימפריה האחרונה) (2006) באר האלוהות (2007) גיבור העידנים (2008) העידן השני: חוק ומסג (2011) צללים של הנשמה (2015) צמידי האבל (2016) המתכת האבודה (2022)
 מידע כללי
 מאת:  ברנדון סנדרסון 
 שפת המקור:  אנגלית 
 סוגה:  פנטזיה אפית
 מקום התרחשות:  Scadrial 
 הוצאה
 הוצאה:  ספרי טור 
 תאריך הוצאה:  2006-הווה
 הוצאה בעברית
 הוצאה:  אופוס
 תאריך:  2011-הווה
 תרגום:  צפריר גרוסמן
 פרסים
 100 ספרי המדע הבדיוני והפנטזיה הטובים ביותר של NPR 
 
הערפילאים (באנגלית: Mistborn) היא סדרת ספרים מסוגת פנטזיה אפית, שכתב הסופר האמריקאי ברנדון סנדרסון. הסדרה כוללת שתי תתי-סדרות. הטרילוגיה הראשונה כוללת את הספרים "האימפריה האחרונה", "באר האלוהות" ו"גיבור העידנים". הסדרת השנייה בעלת ארבעה ספרים. הספר הראשון בסדרה השנייה יצא לאור בעברית ב-2018, הספר השני בדצמבר 2023, והספר השלישי והרביעי ב-2024.
רקע

הסדרה מתרחשת בעולם המכונה "האימפריה האחרונה". זהו יקום דיסטופי שבו אפר נופל לפרקים מהשמים, צבע הצמחים חום, וערפילים על טבעיים שולטים בלילות. אלף שנים לפני תחילת הסיפור, השליט של האימפריה האחרונה קיבל כוחות אלוהיים במה שמכונה "באר האלוהות", שם על פי האגדה הביס את הסכנה שאיימה על העולם שנקראה "תהומות". עם הכוח הזה יצר מחדש את העולם ואת כל מה שבתוכו, ולקח לעצמו את התואר "השליט הגדול". תחת שלטונו, החברה הופכת להיות פיאודלית, ומתחלקת לשתי קבוצות עיקריות: האצולה, המורכבת, לפי המסופר, מצאצאי החברים שעזרו לו להגיע לאלוהות; ולפשוטי העם, המכונים סקאא. הסקאא נחשבים כחסרי כל זכויות, ומדוכאים בברוטליות על ידי האצולה. האצילים לא רואים בסקאא כבני אדם אמיתיים. במהלך הספר הראשון מתגלה כי השליט הגדול אינו גיבור העידנים, שניצח את תהומות והציל את העולם. האמת שמתגלה חושפת סודות אפלים אודות העולם והכוחות שפועלים בו.
ביקום המתואר בסדרה קיים סוג של קסם שנקרא "אלומנטיקה", המאפשר למשתמשים לקבל כוחות מאגיים, על ידי "שריפת" מתכות ספציפיות. כוחות אלה כוללים תנועה של מתכות, כוח פיזי רב, חידוד החושים, הרגעה ושילהוב של רגשות. בנוסף לאלה יש אפשרות לחוש אחרים המשתמשים באלומנטיקה, ויש אפשרות למנוע מאחרים לגלות את המשתמש באלומנטיקה. בהמשך מתגלה שישנם עוד מספר מתכות המאפשרות כוחות שונים שלא התגלו. הכוח החשוב ביותר (שנובע מהמתכת הנדירה במיוחד אטיום), הוא היכולת לראות לתוך העתיד בטווח של שניות אחדות. כוח האלומנטיקה מתואר בתחילה כתכונה גנטית מולדת של האצולה, אולם מתגלה בסוף כתכונה שניתנה להם באמצעות בליעת כדורי לראסיום (להלן), מה שהעצים את היכולת שלהם ושל צאצאיהם להיות ערפילנים, וכן הפך אותם (ובמקרים נדירים גם את צאצאיהם) לערפילאים. לעיתים נדירות מתגלים אלומנטיקנים גם בין הסקאא, כתוצאה מקיום יחסים בין אציל לבין אישה מקרב הסקאא (משום כך אוסר השליט הגדול על האצילים להשאיר בחיים נשות סקאא שעימן שכבו). היחשפות לערפילים גם יכולה ליצור ערפילנים, אך מכיוון שהסקא פחדו מהערפילים, דבר זה כמעט ולא קרה, עד למערכה האחרונה מול הרס. המשתמשים באלומנטיקה נקראים "אלומנטיקנים". בדרך כלל כל אלומנטיקן מסוגל להשתמש בסוג אחד בלבד של מתכת, אשר מעניק כוח מסוג מסוים. אנשים אלו נקראים "ערפילנים". לעיתים נדירות ישנם אנשים שניחנים בכל כישורי האלומנטיקה, והם נקראים "ערפילאים".
באמצעות שימוש מאגי במתכות ניתן ליצור "אינקוויזיטור", שהוא בן אנוש שקיבל כוחות עצומים. התהליך בו אדם מקבל כוחות ממתכות שנתקעות בגופו (כמו אנקוויזיטור) נקרא "המלורגיה". בנוסף, באמצעות המתכות ניתן ליצור קולוסים, שהם לוחמים מטילי אימה. יצורים על טבעיים נוספים בסדרה הם הקנדרה - ערפאים שקיבלו תודעה באמצעות מתכות האלומנטיקה. בנוסף לכוחות האלומנטיקה קיימת גם יכולת קסומה הנקראת "תכמות", בה משתמשים השומרים מטריס, אשר מאפשרת להם לאגור כוחות בחפצי מתכת.
ספרי הסדרה > טרילוגיה ראשונה > הערפילאים

וין היא ילדת סקאא החיה ברחובות כחלק מצוות של פושעים. היא מגויסת על ידי צוותו של קלסייר ובעזרתו של קלסייר מבינה שהיא ערפילאית. קלסייר הוא הפושע המפורסם ביותר בממלכה. הוא נתפס על ידי השליט הגדול ונשלח לבורות הת'סין (מחנה עבדים אכזרי במיוחד), שם כמעט מת ואשתו נרצחה. בעקבות זאת גילה שהוא ערפילאי. לאחר שברח מהמחנה (וזכה לכינוי "השורד") פנה לתנועת המרד של הסקאא והציע להם לעבוד ביחד. קלסייר גייס צוות וחילק לכל אחד מהחברים בו מטלות ומשימות שנועדו להפלת האימפריה האחרונה. תפקידה של וין הוא לרגל אחרי האצולה על ידי התחזות לאצילה. תוך כדי מילוי תפקיד זה היא פוגשת באלנד ונטור, היורש של הבית החזק ביותר של האצולה בעיר הבירה לות'אדל.
קלסייר מקווה לכבוש את העיר על ידי ערעור יציבותה ועל ידי גנבת מטמון האטיום של השליט הגדול. הוא אף מפיץ שמועות לגבי מתכת אלומינטית חדשה (אחת עשרה במספר) שיש בכוחה להרוג את השליט העליון. הצוות פועל במספר מישורים. הם מגייסים צבא גדול, גורמים למלחמת בתים, רוכשים כמויות גדולות של נשק ומחדירים מרגל למינסטריון הפלדה. וין גדלה ברחובות. היא לא סומכת על אף אחד, ופוחדת שיבגדו בה בכל צעד ושעל. העבודה בצוות של קלסייר מלמדת אותה לבטוח באחרים, וביופי שיש באמון בבני אדם. קלסייר מסביר לה שהוא מעדיף לסמוך על אנשים, ולהסתכן בבגידה, מאשר לחיות ללא אמון באף אחד. וין מבינה שהיא מסכימה איתו. התוכניות של המורדים מסתבכות, ועולות בתוהו. בסופו של דבר קלסייר נהרג על ידי השליט הגדול עצמו בעימות דרמטי בכיכר העיר. לאחר מכן מתגלה כי תוכניתו האמיתית הייתה להפוך לקדוש מעונה של אוכלוסיית הסקאא כדי לעודדם למרוד.
וין נלחמת בשליט האלוהי. היא מגלה שכוחו עולה בהרבה על כוחם של ערפילאים אחרים, מלבדה. וין משתמשת במתכת האחת עשרה ומגלה שסוד כוחו הוא היותו גם אלומנטיקן וגם מתכמת, מה שמאפשר לו לשאוב כוח נעורים ממתכות. וין מצליחה לתלוש את צמידי המתכת של השליט מזרועו, מה שגרם לו להזדקן בקצב מהיר, ואז היא מצליחה להורגו על ידי חנית בליבו.
ספרי הסדרה > טרילוגיה ראשונה > באר האלוהות

אלנד ונטור קיבל על עצמו להיות מלך לות'אדל, תוך כדי שהוא מנסה לקדם את זכויות הסקאא. הוא מקים מועצה שמורכבת מאצילים, סוחרים, ופועלים שמטרתה לשלוט ביחד. הוא מיישם את כל מה שקרא ולמד כדי לקדם את החברה הצודקת והשיויונית שחלם עליה. ככל שהזמן עובר אלנד מגלה כי המציאות שונה ממה שחלם. תוך כדי פוליטיקות פנימיות הוא מנסה להגן על העיר מפני שלושה צבאות שמנסים לכבוש אותה. צבא אחד הוא של אביו של אלנד, סטראף ונטור, צבא שני של קט אשוודר אציל מערבי, ועוד צבא של קולוסים. אלנד לומד כיצד להתנהל כמו מלך, אך מאבד את כס המלכות, והמועצה מנסה להיכנע לצבאות הסובבים אותה.
באותו הזמן וין מנסה להגן על אלנד, וגם להבין מה קורה לעולם. הררי האפר פולטים הרבה יותר אפר. הערפילים מתחילים להופיע במהלך שעות היום ופוגעים באנשים. וין מנסה להבין מה קרה בבאר האלוהות וכיצד אפשר להציל את העולם. בינתיים היא פוגשת בזיין, שהוא ערפילאי של סטראף, וגם בנו שמנסה לגרום לה לעזוב את אלנד. וין מרגישה קרובה לזיין כיוון ששניהם ערפילאים מוכשרים. לוין עוזר אורסור הקנדרה שמחויב לה בחוזה שהיה שייך לקלסייר. הם מגלים ביחד כי יש מרגל בארמון שקנדרה השתלט על גופו. אורסור מגלה לוין דברים רבים על הקנדרה, כולל דברים שלא היה אמור לגלות לה. הוא עוזר לה בקרבות ומזהיר אותה מפני זיין. זיין מתמרן את אביו ואת וין כדי לשכנע אותה לעזוב את העיר. הוא מארגן מתקפה מסוכנת על אלנד בזמן פגישת המועצה, ומשכנע את וין שמדובר בהתקפה של קט. וין נפצעת במתקפה, אבל מצליחה להציל את אלנד. בזמן שוין מתאוששת, אלנד מסכן את עצמו (כדי להוכיח לעצמו ולה שהוא ראוי להיות מלך) כדי לגלות מה הוביל את צבא הקולוסים לעיר. וין בתגובה פוגשת בזיין ויחד איתו תוקפת את קט, כשהיא מחסלת שליש מצבאו. וין מחליטה לעזוב עם זיין, אבל ברגע האחרון מחליטה להישאר עם אלנד ולהגן עליו בכל מחיר. זיין הרותח מנסה להרוג אותה. במהלך הקרב וין מגלה כי אורסור הוא בעצם טנסון, וכי הוא המרגל שהיה להם בארמון מלכתחילה. אף על פי שטנסון שייך לזיין, הוא מפר את החוזה שלו ומנסה לעזור לוין. היא מצליחה להרוג את זיין למרות ששרף אטיום, ולה לא היה.
כתגובה למאורעות השונים וין מבקשת מסייזד לחתן אותה ואת אלנד. אלנד ווין יוצאים מהעיר כדי למצוא את באר האלוהות רק כדי לגלות שבאר האלוהות נמצאת בתוכה, והקולוסים התקיפו את העיר. וין מגיעה לעיר ומצליחה להשתלט על הצבא. נחושה להציל את העולם, וין מגיעה לבאר האלוהות ומגשימה את הנבואה, רק כדי לגלות כי הוטעתה על ידי אל מרושע (הרס) שניצל אותה כדי להשתחרר מכלאו. בבאר האלוהות אלנד בולע חרוז מתכת שהופך אותו להיות ערפילאי.
ספרי הסדרה > טרילוגיה ראשונה > גיבור העידנים

גיבור העידנים הוא מושיע העולם המוזכר בנבואות הטריסאים. השליט הגדול ניסה להיות הגיבור, אבל הוא נכשל. גם וין ניסתה להציל את העולם אך גם היא נכשלה ושחררה בטעות כוח עצום (שנקרא הרס) שמטרתו להרוס את העולם. כשנה לאחר אירועי הספר הקודם העולם עומד לבוא לקצו. הערפילים מכסים את האדמה לאורך שעות רבות יותר לאורך היום, כאשר החושך הורג את התבואה. הערפילים שנמצאים בכל מקום עכשיו, הורגים אחוז מסוים מהאנשים שיוצאים אליהם. חלק מהאנשים חולים במחלה ומחלימים, וחלק לא. רק במשלט המרכזי יש מספיק שעות נטולות ערפילים כדי לגדל משהו, וגם זה יעלם בחורף הקרוב. הררי האפר פולטים כמויות עצומות של אפר שחונקים את כל הצמחים והחיות. רעידות אדמה נוראיות מתרחשות מדי פעם. אלנד ונטור ואשתו וין לוקחים על עצמם להשתלט על העולם, ולהציל את האנשים כמה שיוכלו.
אלנד ווין מגלים כי השליט הגדול ניחש שאירועים כאלה עלולים להתרחש, וייצר מאגרים מלאים באוכל במספר מקומות באימפריה. הם מנסים להשתלט על המאגרים האלה, שניים מהם בערים שמתנגדות לשלטון של אלנד. עיר אחת אוריטאו נשלטת על ידי "האזרח", איש אשר משתמש בשנאתו של קלסייר לאצילים, כדי לבסס את שלטונו העריץ. העיר השנייה היא פדרקס, עירו לשעבר של קט, שנשלטת על ידי יומן, מחייב אשר ממשיך להתנהל כמו בימי השלטון של השליט הגדול. הצוות בראשותם של אלנד ווין מנסים למצוא דרך להשתלט על הערים האלה תוך כדי אובדן מינימלי של חיי אדם, וגם מנסים להשתלט על צבאות הקולוסים שמסתובבים והורגים את כל מי שרק יצליחו. הרס שולט לחלוטין באינקווזטורים שמשתמשים בכוחותיהם כדי לשלוט על הקולוסים. על כן אלנד ווין נלחמים גם בהם. באוריטאו קפצן נתקל בהרס, כאשר הוא מחופש לקלסייר, ומעודד אותו להילחם באזרח. קפצן שמנסה למצוא את מקומו בצוות מקשיב לקלסייר, עד שהעיר כמעט נהרסת, ואז הוא מגלה כי קלסייר הוא מתחזה, וכי הוא הופיע בפני האזרח גם כן, כשהוא מנסה ליצור כאוס. קפצן סייזד ובריזה מצליחים להציל את רוב העיר. בעיר פדרקס יומן מתגלה כאויב ערמומי מאוד ומאמין שהשליט הגדול לא מת. הוא מצליח לאסור את וין, עד שמארש מגיע לעיר ונותן ליומן הוראה שתגרום לכל צבאו למות. אז יומן מבין כי הוא חייב לשתף פעולה עם וין ואלנד. הרס שולח את כל הקולוסים נגדם, כשוין מצליחה לפתות אותו אחריה. בעודה מושכת את תשומת ליבו של הרס, אלנד, אחרי מאמצים רבים מגלה כי האנשים שנהיו חולים בערפילים אך לא מתו, הפכו לערפילנים.
וין הצליחה להבין כי יש שני כוחות מנוגדים, האחד טוב, והשני רע. בעזרתו של מארש, היא מצליחה לחבור לכוחות הטוב ובכך להילחם בכוחות הרע, ובמהלך זה היא הופכת לשימור. טנסון מצליח לשכנע את עמו לקיים את התנאי האחרון בחוזה הראשון, ובכך להקשות על הרס. אלנד בינתיים נלחם בצבאות קולוסים עצומים ומצליח לשרוף את כל מאגר האטיום המצוי במולדת הקנדרה, ומת בקרב. וין הכועסת, רואה זאת ותוקפת את אטי בעוצמה, עד ששניהם מתים וכוחות שימור והרס מתערבלים סביב מקום מותם. סייזד מגיע למקום בו מתו וין ואטי, שואב את כוחם של הרס ושימור והופך להרמוניה ומתגלה בכך כגיבור העידנים.
ספרי הסדרה > טרילוגיה שנייה > חוק ומסג

עברו כ-300 שנים מאז אירועי הטרילוגיה הראשונה, בהם הטכנולוגיה התפתחה ובין היתר הומצאו החשמל, רכבות ואקדחים. ווקסיליום הוא שומר חוק מארצות הספר, שנאלץ לחזור לעיר אלנדל ולכהן כראש בית לדריאן לאחר שנמסר לו על מות דודו. ווקסיליום הוא דו-כוח: הוא אלומנטיקן בעל יכולת אלומנטית, דחיפת פלדה, ויכולת לתכמת, להכביד ולהקל את משקלו. גם חברו וויין הוא דו-כוח, ולו יכולת אלומנטית ליצור בועת מהירות ויכולת תכמותית לאגור בריאות. יחד ווקס ווויין חוקרים סדרת מקרי שוד וחטיפה בעיר ומאתרים את הפושעים האחראים.
יצורים

אינקויזיטור - אצילים שעוברים תהליך מסוים המערב המרולוגיה שהופך אותם לבעלי כוחות עצומים. איש לא האמין כי אפשר להרוג אותם עד שקלסייר מצליח להרוג אחד מהם בכיכר העיר.
קולוס - אנשים אשר עברו תהליך המרולוגי ונהיו גבוהים וחזקים במיוחד אך גם אלימים וקשים לשליטה.
ערפא - יצורים שנוצרו על ידי השליט הגדול במהלך האלוהות, חסרי בינה ובעלי יכולת לעצב כרצונם את גופם באמצעות בשר אחר. בלתי מזיקים ואוכלים רק גופות מתות.
קנדרה - ערפאים שעברו תהליך המרולוגי בעלי יכולת לעכל עצמות ולשאת את דמותו של זה שעיכלו. כיוון שכך הם מרגלים אידיאלים. לא מזדקנים, וקשה מאוד להרוג אותם. הדור הראשון של הקנדרה הם חבריו המתכמתים של ראשק שהיו איתו במסע עם אלנדי.
ערפילים - ערפל מסתורי שמופיע כל לילה, ובהמשך גם במהלך היום. לבסוף מסתבר כי הם עוזרים לאנשים לגלות את כוחותיהם האלומנטיים, וכי הם מהווים חלק משימור.
יצורים > רסיסים

הרס (אטי) - אל ההרס. מקור הכוח ההמרלוגי. מסוגל להשפיע עליו באופן חלקי. הרס מסוגל להשפיע גם על מוחות מתכת תכמותיות.
שימור (לראס) - אל השימור. מקור הכוח האלומנטי. מסוגל השפיע עליו באופן חלקי.
בעידן השני הרסיסים מחוברים ביחד ונקראים הרמוניה, סייזד מחזיק בהם.
עצמאות (טרל) - אל העצמאות. מופיע בטרילוגיה ״הערפילאים העידן השני״.
תפקידים

השליט הגדול - שליט האימפריה האחרונה, בעל מעמד של אל. ראו להלן
מחייב - אצילים במעמד גבוה שמקבלים סמכויות בירוקרטיות מהשליט הגדול.
דמויות > הצוות > הצוות המקורי

קֵלְסִיֵיר (שהפך לתאדאיקר) - מנהיג הצוות וגנב מפורסם שעשה הון בגנבה מהאצולה. הוא ואשתו נתפסו ונשלחו אל בורות הת'סין, מחנה עבדים נודע לשמצה. שם שהה עד למות אשתו, מה שעורר בו את כוחות הערפילאים שבו ואפשר לו לברוח. נקרא בפי ההמון השורד. לאחר מותו דמותו מקבלת מעמד של קדוש מעונה ומוקמת כנסיית השורד. קלסיר בוחר לתת אמון באנשים איתם הוא עובד. הוא מעדיף לעבוד עם אנשים שרוצים לעבוד איתו, ולא לחשוד בכל אחד. השמחה והאמון שמקיפים אותו, מושכים את הצוות אליו. בספר הארקנום מתברר שקלסייר הפך לרוח לרפאים וכיום הוא מנהיג את דמי הרפאים, ארגון שמטרתו להן על סקדריאל מהתערבות של רסיסים מעולמות אחרים בקוסמיר.
וִין - ילדת רחוב המגלה כי היא ערפילאית ומצטרפת לצוותו של קלסיר. נקראת בפי ההמון יורשת השורד, הדמות הראשית בסדרה. בתחילה מפוחדת וחוששת, אבל לאט מכירה בערכם של אהבה, ידידות ואמון. מנסה להגן על אלנד ונטור אהוב ליבה, וגם על העולם הקורס סביבה.
בְרִיזַה - חבר בצוותו של קלסייר, בעל יכולת אלומנטית להרגיע רגשות (נקרא גם מרגיע).
האמונד (האם)- חבר בצוותו של קלסייר, אלומנטיקן בעל יכולת לקבל כוח פיזי גדול (נקרא גם בריון).
מארש - אחיו של קלסייר. גלאי המסוגל לזהות פעילות אלומנטית ואימן את וין כך שלמדה לזהות לא רק פעילות אלומנטית, אלא גם את סוג הפעולה, חבר בתנועת המרד של הסקאא. הצליח להסתנן למינסטריון הפלדה והפך לאינקוויזיטור. הצליח להרוג הרבה מהם לפני שהרס השתלט על כולם, כולל אותו עצמו.
דוקסון - חבר בצוותו של קלסייר. החבר היחיד שאינו אלומנטיקן, עוסק בעיקר בארגון הפעילות של הצוות וביצירת קשר עם קבוצות אחרות. מת בקרב מול הקולוסים.
ידן - מנהיג תנועת המרי של הסקאא. מקבל את הצעתו של קלסיר להקים עבורו צבא. מעודד מההצלחה של הצוות בגיוס ואימון החיילים יוצא לתקיפה של מעוז נידח וגורם להשמדת רוב הצבא המגויס, אך קלסייר מצליח למנף את הכישלון למרד מוצלח נגד השליט הגדול.
קביים - חבר בצוותו של קלסייר, אלומנטיקן בעל יכולת להפעיל עננחושת. מת בקרב מול הקולוסים.
לֶסְטִיבּוֹרנְס (קפצן) - חבר בצוותו של קלסייר, אלומנטיקן בעל יכולת לחזק את חושיו (נקרא גם מבדיל). מארגן מרד בעיר אוריטאו וזוכה לכינוי השורד בלהבות. בסוף הסדרה הרמוניה הופך אותו לערפילאי.
סייזד - טריסאי, מכת השומרים העתיקה, בעל יכולת להשתמש באמנות התכמות, המאפשרת לו לשמר ידע מעידנים קדומים ותכונות שונות. תחום התמקדותו היא דתות עבר. חלקן סיפרו כיצד העולם נראה לפני השליט הגדול. בסוף הסדרה מתגלה כגיבור העידנים האמיתי, והופך להרמוניה - שילוב של הרס ושימור.
אורסור - הקנדרה הוא משרתו של קלסייר, ומנסה לעזור לו להציל את העולם. התחזה להיות לורד רנו, כדי להסתנן לאצולה, ולאחר מותו של קלסייר התחזה אליו ושירת את וין לפי פקודתו של קלסייר.
דמויות > הצוות > הצוות המורחב

אלנד ונטור - יורש בית האצולה הבכיר ביותר שחובר למורדים, ובן זוגה של וין. אלנד בילה את חייו בקריאה של ספרים ולימוד תאורטי עד שהשליט הגדול מת ואז הוא נקרא לעולם האמיתי. אדם טוב, שמנסה לקדם חברה הוגנת וצודקת.
טנסון - קנדרה, שהרג את אורסור, והחליף אותו. החליף את נאמנותו מזיין לווין, והציל את חייה והפר בכך את החוזה של הקנדרה. מוביל מרד כנגד הדור השני, ומביא את סייזד למולדת הקנדרה.
דמו - גנרל בצבאו של אלנד, מאמין בכנסיית השורד. חולה במחלת הערפילים, ומתגלה לבסוף כערפילן אטיום.